અરવલ્લી જિલ્લા સહિત મોડાસામાં પેકેજીંગ ડ્રીન્કીંગ વોટરનો કરોડોનો કારોબાર વર્ષે દહાડે ચાલી રહ્યો છે. ધારાધોરણો તેમજ ફુટ સેફ્ટીના નિયમો અવગણીને કેટલાક વેપારીઓ દ્વારા દિવસો સુધી પેકેજ થયેલા પાણીનો સંગ્રહ કરી ગ્રાહકોને પધરાવી રહ્યા છે. ઘણીવાર પેકેજીંગ પાણી વાસ મારતું હોવાની ફરિયાદો પણ ગ્રાહકો કરે છે ત્યારે આવા તમામ વેપારીઓના નમૂના લઈ ફુડ એન્ડ ડ્રગ્સ વિભાગ કાર્યવાહી હાથ ધરે તેવી લોકમાંગ ઉઠી રહી છે.